《汤子才凌云山用予十四日韵见示且云卫尉顷登清音载酒二亭口占一联清音见江来载酒送江去怅然感之》
宋代·晁公溯

卫尉余乐广，昔尝侍蓬莱。暮年乃去国，持节此徘徊。

时登清音亭，遥见江西来。悽然载酒地，复送江东回。

崔嵬苍龙阙，白首所仰怀。宅相实在傍，敬起酌公杯。

公诗不敢忘，永藏十琼瑰。我惭卫叔宝，继领外行台。

每望凌云山，尚想盖世才。遗声落岩壑，松风有馀哀。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。